**Dyddiad cyhoeddi:** 30 Tachwedd 2023

**Cais Rhyddid Gwybodaeth** 254/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Allwch chi ddarparu copïau o unrhyw adroddiadau (ffurfiol neu fel arall) sy’n ymwneud â’r canlynol:**

**- lle i storio beiciau mewn gorsafoedd rheilffordd rydych chi’n eu rheoli**

**- diogelwch beiciau (gan gynnwys lladrad) ar eich rhwydwaith**

**- gofynion ar gyfer storio beiciau ar eich rhwydwaith**

**Byddai hyn yn cynnwys unrhyw adroddiadau mewnol a ystyriwyd naill ai gan TrC neu a ddarparwyd i bartneriaid (gan gynnwys Llywodraeth Cymru) neu unrhyw adroddiadau a gomisiynwyd neu y gofynnwyd amdanynt gan TrC.**

**Sylwch fy mod yn ymwybodol y bydd Heddlu Trafnidiaeth Prydeinig yn dal data dwyn, rwy’n chwilio am eich adroddiadau eich hun neu adroddiadau a gynhyrchir gan TrC ar gyfer eraill (gan gynnwys Llywodraeth Cymru).**

**YMATEB**

Mae Trafnidiaeth Cymru yn cynnal patrolau diogelwch a theledu cylch cyfyng (lle bo hynny ar gael) mewn gorsafoedd â staff.

Nid yw TrC yn gwneud dim byd ychwanegol ar gyfer storio beiciau nag unrhyw agwedd ddyddiol arall ar ddiogelwch. Bydd staff yn stopio neu’n galw’r heddlu i unrhyw un sy’n ymyrryd â beiciau os yw’n cael ei weld, ond nid oes gennym fesurau penodol ar waith ar gyfer storio beiciau.

Gweler isod y mannau storio beiciau presennol a’r rhai arfaethedig ar draws y rhwydwaith.

|  |  |  |
| --- | --- | --- |
|  | **Presennol** | **Arfaethedig** |
| * Llinellau Craidd y Cymoedd | 193 | 507 + Darpariaeth yng ngorsaf Caerdydd Canolog |
| * Rheilffordd y Ddinas / Cledrau'r Cymoedd i’r De o Gaerdydd | 46 | 122 |
| * Gweddill Rhwydwaith Cymru a'r Gororau | 1,679 | 2,664 |
| **CYFANSWM** | **1,918** | **3,293** |

Nid yw TrC yn cofnodi nac yn cadw data ar ddwyn beiciau. Yr Heddlu Trafnidiaeth Prydeinig fyddai’n cadw’r wybodaeth hon.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".